ועדת הפנים ואיכות הסביבה, כנסת 15, פרוטוקול מספר 500, 2002-12-01 10:30

משה גפני: בוקר טוב.

משה גפני: אני מתכבד לפתוח את ישיבת הוועדה.

משה גפני: על סדר-היום: ביטול אכרזה על חלק משמורת הטבע הר מירון לפי תכנית מס' ג/9493.

משה גפני: אני רוצה להקדים ולומר שהיתה כאן ישיבה בעניין הזה ואני לא השתתפתי בה, אני באתי בסופו של דבר רק להצבעה , אבל התברר שההצבעה לא היתה בסדר, מכיוון שמי שהצביע, חבר-הכנסת עוזי אבן, באותה עת הוא לא היה חבר הוועדה.

משה גפני: הוא יכול להחליף את חבר הוועדה, אבל אם הוא מחליף את חבר הוועדה אז חבר-הכנסת מוסי רז לא יכול היה לנהל את הישיבה.

משה גפני: אני ביקשתי רוויזיה באותה עת, אבל אני חושב שהרוויזיה מיותרת מכיוון שאני צריך בעצם לחדש את הישיבה ולדון על זה מחדש.

ליאת בלום: מבחינה פרקטית ההצבעה של חבר-הכנסת עוזי אבן לא משנה את התוצאה אם חבר-הכנסת מוסי רז היה מצביע.

משה גפני: אבל חבר-הכנסת מוסי רז לא הצביע.

ליאת בלום: הוא לא הצביע כי הוא ניהל את הישיבה.

ליאת בלום: היו"ר משה גפני הוא יכול לנהל את הישיבה ולהצביע.

ליאת בלום: אבל אם חבר-הכנסת עוזי אבן לא חבר הוועדה, חבר-הכנסת מוסי רז לא יכול לנהל את הישיבה.

ליאת בלום: מבחינת הצעתי אין עם זה בעיה, מכיוון שהקול הוא אותו קול.

מוסי רז: היתה הודעה במליאה או לפני ההודעה במליאה.

משה גפני: לא היתה הודעה במליאה.

מוסי רז: בעצם היה אסור לו להצביע, אני הייתי חייב להצביע.

משה גפני: אני מציע, כדי להסיר ספק, מי בעד הרוויזיה לדון בנושא זה מחדש ירים את ידו?

משה גפני: מי נגד?

משה גפני: ה צ ב ע ה בעד הרוויזיה – 2 נגד – אין הרוויזיה נתקבלה.

משה גפני: 2 בעד הרוויזיה, אין נגד.

משה גפני: אנחנו דנים מחדש בנושא ביטול אכרזה על חלק משמורת הטבע הר מירון לפי תכנית מס' ג/9493.

משה גפני: מר משה בן-גרשון, בבקשה.

משה בן-גרשון: ב-15 באוגוסט 2002 פנה שר הפנים ליושב-ראש ועדת הפנים ואיכות הסביבה בבקשה לבטל חלק משמורת הטבע הר מירון לפי תכנית ג/ 9493.

משה בן-גרשון: הביטול המבוקש הוא לפי חוק גנים לאומיים ושמורות טבע, אתרים לאומיים ואתרי הנצחה, והשטח המבוקש לביטול מיועד למבנה ציבור לישיבת בני-עקיבא.

משה בן-גרשון: ביטול אכרזה על חלק משמורת הטבע הר מירון מצריך הסכמה של ארבעה גופים: הסכמת מועצת גנים לאומיים ושמורות טבע, שהיא ניתנה; הסכמת הרשות המקומית, במקרה זה זו המועצה האזורית מרום הגליל, והיא ניתנה.

משה בן-גרשון: הסכמת השר לאיכות הסביבה שניתנה, ואישור ועדת הפנים ואיכות הסביבה של הכנסת.

משה בן-גרשון: ברגע שארבעת האישורים האלה ניתנים, שר הפנים רשאי לבטל את האכרזה.

משה גפני: אני מבין שמבקשים את ביטול האכרזה בגלל שרוצים לבנות שם בישיבת בני-עקיבא.

יגאל ביבי: אלה מבנים שבנו זקני צפת ב-1882, ומושב מירון היה במקום הזה.

משה גפני: מישהו מתנגד להצעה הזאת?

מוסי רז: אני רוצה להגיד שהבעיה שלי היא לא ישיבת בני עקיבא, הבעיה שלי היא עם השמורה.

מוסי רז: אני רוצה להבין דבר אחד, אנחנו מבטלים את האכרזה על השמורה, אני לא זוכר מה היה השטח שאמרו לנו.

יסמין טלמון: 25 דונם.

מוסי רז: אתם אמרתם שכתוצאה מהאכרזה הזאת בעצם יש שטח אחר שיוכרז כחלק מהשמורה.

יסמין טלמון: לא, לא.

יסמין טלמון: התכנית הזאת יוצרת איזושהי כפילות תכנונית כי כולה בתוך שמורת טבע מוכרזת.

יסמין טלמון: במסגרת התכנית החדשה, בעצם רק השטח החום עתיד להיגרע מהשמורה וכל השאר נשאר שמורת טבע.

מוסי רז: יש כאן איזושהי הטעיה, כי התכנית הישנה מעולם לא אושרה.

יסמין טלמון: זו משנה את זו, ולכן ביום שזו תתאשר, זה יהיה המצב הקיים לאשורו, כשייגרע רק הכתם החום מתוך השמורה שהוא 25 דונם.

יסמין טלמון: כל היתר ישאר שמורה.

מוסי רז: מה ייבנה שם?

יסמין טלמון: הכל בנוי למעט מבנה של אולם ספורט שהם מעוניינים לבנות אותו.

יגאל ביבי: מפעל הפיס צריך אישור שהכל תקין.

משה גפני: מי בעד אישור ביטול האכרזה על חלק משמורת הטבע הר מירון לפי תכנית מס' ג/9493 לבקשת שר הפנים ירים את ידו?

משה גפני: מי נגד?

משה גפני: מי נמנע?

משה גפני: ה צ ב ע ה בעד ביטול האכרזה – 2 נגד – אין נמנע – 1 בקשת שר הפנים לביטול האכרזה על חלק משמורת הטבע הר מירון לפי תכנית מס' ג/9493 נתקבלה.

משה גפני: התכנית אושרה ואני מאחל לכם הצלחה.

משה גפני: תודה רבה.

משה גפני: חוק ייצוג גופים ציבוריים שעניינם בשמירת איכות הסביבה

משה גפני: הנושא השני שעל סדר היום הוא חוק ייצוג גופים ציבוריים שעניינם בשמירת איכות הסביבה (תיקוני חקיקה), התשס"ג-2002 – תיקון טעות.

משה גפני: היועצת המשפטית של הוועדה מבקשת לעשות תיקון.

משה גפני: בבקשה.

מרים פרנקל-שור: בהצעת חוק שאושרה בוועדה, קבעה הוועדה שיהיה נציג הגופים הציבוריים גם בוועדה המחוזית לתכנון ובניה.

מרים פרנקל-שור: בעיית מחשב, שלא ברור לנו עד היום איך היא קרתה, הושמטה התוספת לסעיף 7(א).

מרים פרנקל-שור: החוק עבר קריאה שנייה ושלישית ללא פיסקה 14.

מרים פרנקל-שור: אני מבקשת אישור הוועדה להכליל את פיסקה 14.

משה גפני: מי בעד הבקשה של היועצת המשפטית של הוועדה לתיקון הטעות ירים את ידו.

משה גפני: ה צ ב ע ה בעד תיקון הטעות – 2 נגד – אין תיקון הטעות בחוק ייצוג גופים ציבוריים שעניינם בשמירת איכות הסביבה (תיקוני חקיקה), התשס"ג-2002 נתקבל.

משה גפני: התיקון אושר.

משה גפני: תודה רבה.

משה גפני: הישיבה נעולה.